(2)	योगी अपने लक्ष्य रूप आत्मा की प्राप्ति हेतु अपने मन को इन्द्रिय रूपी गोलकों से बहिर्मुखी से हटाकर (खींचकर) अंतर्मुखी बनाते हुये स्वास-प्रस्वास में लगाकर जीव को समाधि अवस्था में आत्मा से मिलन करता है। इसकी ये समस्त क्रियाएँ पिण्ड के अन्तर्गत ही होती हैं। पिण्ड से बाहर योगी की कोई क्रिया-प्रक्रिया नहीं होती है। परन्तु ज्ञानी या तत्त्वज्ञानी अपने लक्ष्य रूप परमात्मा की प्राप्ति हेतु अपने जीवात्मा से युक्त शरीर (पिण्ड) को सम्बन्ध (ममता-आसक्ति) रूपी सम्बन्धियों से मोह आदि विषयों से हटाकर (खींचकर) पूर्णतः समर्पण (शरणागत) होते हुये सत्संग एवं धर्म संस्थापनार्थ अपनी सम्पूर्ण सम्पत्ति को लगाते हुये जीवात्मा से युक्त पिण्ड के अवतारी के अनुगामी के रूप में रहता है।